Saya mau tau Penyakit kornea dari Senarai penyakit anjing. Jelaskan dalam bahasa melayu

Distrofi kornea ialah keadaan bercirikan kelegapan dwisisi bukan keradangan kornea. Ini kelihatan sebagai garisan, bulatan, atau kekaburan putih kekelabu-kelabuan kornea. Distrofi kornea juga boleh mempunyai penampilan berhablur.

Ulser kornea, atau radang kornea berulser, ialah keadaan keradangan kornea melibatkan kehilangan lapisan luar. Ini disebabkan oleh trauma, kepedihan detergen, dan jangkitan. Keadaan mata lain boleh menyebabkan ulser kornea, seperti entropion, distikia, distrofi kornea, dan radang kornea dan konjunktiva kering.

Keratopati Florida ialah keadaan mata bercirikan kehadiran banyak bintik di dalam kedua-dua kornea. Di Amerika Syarikat, keadaan ini paling biasa jumpai di bahagian tenggara negara ini.

Panus ialah sebentuk radang kornea permukaan paling biasa dijumpai pada anjing gembala Jerman, husky Siberia, dan greyhound.

Anomali mata collie (CEA) ialah penyakit mara kongetinal keturunan dwisisi anjing melibatkan retina, koroid, dan sklera. Ini boleh menjadi penyakit ringan atau menyebabkan kebutaan. Ini diketahui berlaku pada collie kasar, collie licin, collie sempadan, anjing gembala Australia, anjing gembala Shetland, dan anjing pengutip pemburu itik Nova Scotia.

Mata ceri ialah istilah digunakan untuk merujuk prolaps kelenjar pejam anjing, keadaan mata biasa pada pelbagai baka anjing yang melibatkan kelenjar kelopak mata ketiga memprolaps dan menjadi kelihatan.

Glaukoma anjing* ialah penginkatang tekanan di dalam mata. Keadaan ini adalah biasa pada anjing. Keadaan ini disebabkan oleh perkembangan tidak normal sudut saliran mata, kelehan lensa, radang uvea, atau barah. Cocker spaniel, pudel, dan anjing pemburu basset terdedah.

Melanosis mata (OM) ialah penyakit mata yang pada anjing hampir dijumpai secara eksklusif pada terier batu tanda. Penyakit ini disebabkan oleh peningkatan melanosit di dalam iris, sklera, dan struktur sekeliling.

Radang kornea dan konjunktiva kering (mata kering) adalah biasa pada anjing. Gejala termasuk kemerahan mata, luahan kuning atau kehijau-hijauan, pengulseran kornea, kornea berpigmen, dan salur darah di dalam kornea.

Sindrom Vogt-Koyanagi-Harada ialah keadaan terlihat pada anjing bercirikan radang uvea (keradangan bahagian dalam mata), poliosis (pemutihan bulu), dan vitiligo (kehilangan pigmen pada kulit).

Radang konjunktiva* pada anjing paling biasa disebabkan oleh perengsaan mekanikal (seperti entropion, ektropion, atau trikiasis), alahan, dan radang kornea dan konjunktiva kering. Mana-mana jangkitan bakteria biasanya adalah sekunder.

Proptosis mata ialah keadaan menyebabkan sesaran ke hadapan dan pemerangkapan mata dari belakang kelopak mata. Ini ialah hasil biasa trauma kepala pada anjing. Ini paling biasa berlaku pada baka berkepala pendek (bermuncung pendek).

Sindrom Horner* terjadi kerana kerosakan penyarafan simpatetik mata. Tanda termasuk enoftalmos (mata cengkung), miosis (anak mata kecil), kelopak mata ketiga tinggi, dan ptosis (kekuyuan kelopak mata atas). Biasanya sindrom ini pada anjing bersifat idiopati, tetapi boleh juga disebabkan oleh trauma, tumor, atau jangkitan telinga.

Radang saraf penglihatan* pada anjing paling biasa disebabkan oleh granulomatus radang otak dan meninges atau jangkitan.

Membran anak mata kekal ialah keadaan mata melibatkan sisa membran fetus yang kekal sebagai tetali tisu menyilangi anak mata.

Radang uvea* ialah keradangan di dalam mata. Radang uvea hadapan (keradangan iris dan jasad silium) adalah paling biasa pada anjing. Penyakit ini biasanya berpengatara imun pada anjing, tetapi mungkin juga disebabkan oleh trauma, katarak, radang hati anjing berjangkit, leptospirosis, erlikiosis, atau jangkitan kulat sistemik.

Hialosis asteroid keadaan mata merosot melibatkan kelegapan putih sedikit di dalam gelemaca. Sebabnya tidak diketahui.

Sinkisis sintilans ialah keadaan mata merosot menyebabkan gelemaca cair dan pengumpulan hablur kolestrol di dalam kekaca.

Sista iris ialah struktur geronggang kecil sama ada terlekat pada iris mata atau bebas terapung di dalam kebuk hadapan.

Titik lakrima tidak tembus ialah gangguan kongenital anjing melibatkan kekurangan bukaan salur nasolakrima (salur air mata) di dalam konjunktiva.

Eksoftalmos ialah keadaan normal pada baka anjing berkepala pendek (bermuncung pendek) kerana orbit geronggang. Walau bagaimanpun, ini boleh membawa kepada radang kornea yang sekunder terhadap pendedahan kornea.